విడుదల చేసిన ఎమ్మెల్యే వెట్రివేల్ఆయనది నమ్మకద్రోహం: శశి మేనకోడలుఅది మార్ఫింగ్: జయ స్నేహితురాలుఎన్నికల సంఘం సీరియస్.. కేసు నమోదుచెన్నై, డిసెంబరు 20(ఆంధ్రజ్యోతి): తమిళనాడు దివంగత సీఎం జయలలిత ఏ పరిస్థితిలో ఆస్పత్రిలో చేరారు? అక్కడ ఎలా గడిపారు? ఏ పరిస్థితిలో తుదిశ్వాస విడిచారు? వంటి అనేక ప్రశ్నలకు సమాధానం ఇప్పటికీ బయటి ప్రపంచానికి తెలియదు. అయితే, అనూహ్యంగా జయ ఆస్పత్రిలో ఉన్నప్పటి ఓ వీడియోను అన్నాడీఎంకే అసమ్మతి వర్గం నేత దినకరన్ వర్గానికి చెందిన ఎమ్మెల్యే వెట్రివేల్ బుధవారం మీడియాకు విడదల చేయడం సంచలనంగా మారింది. వెట్రివేల్ మాట్లాడుతూ... జయ మృతిపై అనుమానాలున్నాయంటూ పలువురు సందేహాలు వ్యక్తం చేస్తున్నారని, శశికళపై అభాండాలు వేస్తున్నారని, అందుకే తాను ఈ వీడియోను విడుదల చేశానని తెలిపారు. వీడియోను విడుదల చేయడం ఇష్టం లేకపోయినా జయ కీర్తి ప్రతిష్టలకు భంగం కలిగించే దుష్ప్రచారాలకు ఫుల్స్టాప్ పెట్టేందుకే వీడియోను విడుదల చేశానన్నారు. ఆర్కే నగర్ ఉప ఎన్నికలను దృష్టిలో ఉంచుకుని మాత్రం కాదన్నారు. జయ మృతిపై అనుమానం వ్యక్తం చేస్తూ ధర్మయుద్ధం అంటూ ప్రగల్భాలు పలికిన పన్నీర్సెల్వంకు ఈ వీడియో సరైన సమాధానం చెబుతుందన్నారు. కాగా, జయ మృతిపై జరుగుతున్న విచారణ సంఘానికి సమర్పించేందుకు ఆ వీడియోను తామే దినకరన్కు ఇచ్చామని శశికళ తమ్ముడి కుమార్తె కృష్ణప్రియ తెలిపారు. ఆ వీడియోను బహిర్గతం చేసి వెట్రివేల్ తమకు ద్రోహం చేశారని ఆరోపించారు. జయ అనుమతితోనే  శశికళ వీడియో తీశారని, భద్రపరిచారని చెప్పారు. ఆ వీడియోను జయ అపోలో ఆసుపత్రి  జనరల్ వార్డులో ఉన్నప్పుడు తీసిందన్నారు. కాగా, జయ  వీడియోను విడుదల చేయడం నీచ రాజకీయాలకు పరాకాష్ట అని డీఎంకే కార్యాచరణ అధ్యక్షుడు ఎంకే స్టాలిన్ విమర్శించారు. ఆర్కే నగర్ ఉప ఎన్నిక పోలింగ్ ముందు విడుదల చేయడం రాజకీయ లబ్ది కోసమేనన్నారు. ఇదిలావుంటే, ఆసుపత్రిలో జయ వీడియో నకిలీదని ఆమె క్లాస్మేట్ గీత ఆరోపించారు. విదేశాల్లో కంప్యూటర్ మార్ఫింగ్ ద్వారా దీనిని రూపొందించారని అనుమానం వ్యక్తం చేశారు. కాగా, వెట్రివేల్ విడుదల చేసిన వీడియో వాస్తవమైనదేని, అయితే, దీనిని తాము తీయలేదని అపోలో ఆసుపత్రి వర్గాలు పేర్కొన్నాయి. మరోవైపు.. ఆర్కే నగర్ ఉప ఎన్నికల పోలింగ్కు ముందు రోజు జయ వీడియోను విడుదల చేయడంపై తమిళనాడు ఎన్నికల సంఘం ఆగ్రహం వ్యక్తం చేసింది. ఎన్నికల అధికారి ప్రవీణ్నాయర్ పోలీసులకు ఫిర్యాదు చేశారు. టీవీ చానెళ్లలో ప్రసారం చేయరాదంటూ ఆంక్షలు విధించారు. మరోపక్క, జయ మృతిపై ఏర్పాటైన విచారణ సంఘం కూడా వెట్రివేల్ చర్యలపై ఆగ్రహించింది. తక్షణమే వెట్రివేల్పై చర్యలు తీసుకోవాలని ప్రభుత్వాన్ని కోరింది.ఆ వీడియోలో ఏముందంటే..20 సెకన్ల నిడివి ఉన్న వీడియోలో జయ నైటీ ధరించి, రెండు కాళ్లను చాపుకుని దిండుకు తల ఆనించి బెడ్పై కూర్చున్నారు. ఎదురుగా దేన్నో(టీవీ) చూస్తున్నట్లు ఉన్నా రు. జుట్టు రెండు జడలు వేసుకుని రిబ్బన్ కట్టుకుని ఉన్నారు. శివాజీ గణేశన్ నటించిన తమిళ చిత్రం ముదల్ మర్యాదై క్లైమాక్స్లోని రాసావే వరుత్తమా అనే శోకపూరితమైన పాట హమ్మింగ్ మ్యూజిక్ వినిపిస్తుండగా జయ తన ఎడమచేతిలో పట్టుకున్న ప్లాస్టిక్ గ్లాస్లోని జ్యూస్ను పైకెత్తి సిప్ చేసుకుంటూ కనిపించారు. కుడిచేతి భుజానికి బీపీ కొలిచే పరికరం చుట్టి ఉంది. మధుమేహం కారణంగా జ య కాలి వేళ్లను తొలగించారని వచ్చిన పుకార్లకు ఫుల్స్టాప్ పెట్టేవిధంగా ఆమె కాళ్లు స్పష్టంగా అన్ని వేళ్లతో గులాబీ రంగులో కనిపిస్తున్నాయి.
vidudala chesina emmelye vetrivelyaanadi nammakadroham: sashi menakodaluadi marfing: jaya snehituraaluennikala sangham seerius.. kesu namoduchennai, disembaru 20(aandhrajyoti): tamilanadu divangata cm jayalalita e paristhitilo aaspatrilo cheraaru? akkada ela gadiparu? e paristhitilo tudishwasa vidichaaru? vanti aneka prasnalaku samadhanam ippatikee bayati prapanchaaniki teliyadu. ayithe, anoohyamgaa jaya aaspatrilo unnappati oo veediyonu annadienke asammati vargam netha dinakaran vargaaniki chendina emmelye vetrivel budhavaaram mediaku vidadala cheyadam sanchalanamgaa maarindi. vetrivel maatlaadutuu... jaya mrutipai anumaanaalunnaayantuu paluvuru sandehaalu vyaktam chestunnarani, sasikalapai abhaandaalu vestunnarani, anduke taanu ee veediyonu vidudala chesanani telipaaru. veediyonu vidudala cheyadam ishtam lekapoyina jaya keerti pratishtalaku bhangam kaliginche dushprachaaraalaku fulstap pettenduke veediyonu vidudala chesaanannaaru. aarke nagar upa ennikalanu drushtilo unchukuni maatram kaadannaaru. jaya mrutipai anumanam vyaktam chestu dharmayuddham antuu pragalbhaalu palikina panneerselvanku ee veedio saraina samadhanam chebutundannaru. kaga, jaya mrutipai jarugutunna vichaarana sanghaaniki samarpinchenduku aa veediyonu taame dinakaranku ichamani sasikala tammudi kumarte krishnapriya telipaaru. aa veediyonu bahirgatam chesi vetrivel tamaku droham chesarani aaropinchaaru. jaya anumatitone  sasikala veedio teesaarani, bhadraparichaarani cheppaaru. aa veediyonu jaya apolo aasupatri  janaral vaardulo unnappudu teesindannaaru. kaga, jaya  veediyonu vidudala cheyadam neecha raajakeeyaalaku parakashta ani dmca kaaryaacharana adhyakshudu enke stallin vimarsinchaaru. aarke nagar upa ennika poling mundu vidudala cheyadam rajakeeya labdi kosamenannaru. idilavunte, aasupatrilo jaya veedio nakileedani aame classmate geetha aaropinchaaru. videsaallo computer marfing dwara deenini roopondinchaarani anumanam vyaktam chesaru. kaga, vetrivel vidudala chesina veedio vaastavamainadeni, ayithe, deenini taamu teeyaledani apolo aasupatri vargaalu perkonnayi. marovaipu.. aarke nagar upa ennikala polingku mundu roju jaya veediyonu vidudala cheyadampai tamilanadu ennikala sangham aagraham vyaktam chesindi. ennikala adhikari pravinnayar polisulaku firyaadu chesaru. tv chaanellalo prasaaram cheyaraadantuu aankshalu vidhinchaaru. maropakka, jaya mrutipai erpaataina vichaarana sangham kuudaa vetrivel charyalapai aagrahinchindi. takshaname vetrivelpy charyalu teesukovaalani prabhutvaanni korindi.aa veediyolo emundante..20 sekanla nidivi unna veediyolo jaya naity dharinchi, rendu kaallanu chaapukuni dinduku tala aaninchi bedpai kuurchunnaaru. edurugaa denno(tv) chustunnatlu unna ru. juttu rendu jadalu vesukuni ribban kattukuni unnaaru. shivaji ganesan natinchina tamila chitram mudal maryaadai clymacsloni rasave varuttamaa ane sokapuuritamaina paata humming music vinipistundagaa jaya tana edamachetilo pattukunna plastic glassloni jyoosnu paiketti sip chesukuntu kanipinchaaru. kudicheti bhujaniki bp koliche parikaram chutti undi. madhumeham  kaaranamgaa ja ya kaali vaellanu tolaginchaarani vachina pukaarlaku fulstap pettevidhamgaa aame kaallu spashtamgaa anni vaellatho gulabi rangulo kanipistunnaayi.